એક તરફ ટીમ ઇન્ડિયાએ ટી-20 શ્રેણી 2-1થી જીતી છે તો બીજી તરફ ઇંગ્લેન્ડની ટીમે પણ પાછલી વન ડે સિરીઝમાં ઓસ્ટ્રેલિયાનો પ-0થી સફાયો કરીને જીતનો વિશ્વાસ ધરાવે છે. પાછલાં કેટલાંક વર્ષોથી ઇંગ્લેન્ડની ટીમ વન ડેમાં શાનદાર પ્રદર્શન કરી રહી છે. વર્લ્ડ કપના નિરાશાજનક પ્રદર્શન બાદ ઇંગ્લેન્ડની ટીમે 69 વન ડે મેચમાંથી 46 મેચ જીત્યા છે. દ્વિપક્ષી શ્રેણીમાં 2017 જાન્યુઆરીમાં ટીમ ઇન્ડિયાને પણ હાર આપી હતી.